ΓΡΑΠΤΗ ΕΡΩΤΗΣΗ E-2029/00

υποβολή: Reino Paasilinna (PSE) προς την Επιτροπή

(21 Ιουνίου 2000)

Θέμα: Κλειδαριές που ανοίγουν αυτόματα στα παιδικά ποδηλατικά κράνη

Τον τελευταίο καιρό σημειώθηκαν επανειλημμένως θανατηφόρα δυστυχήματα με θύματα παιδιά όπου η αιτία του θανάτου ήταν το γεγονός ότι η κλειδαριά του ποδηλατικού κράνους δεν άνοιξε κάτω από το βάρος του παιδιού.

Ερωτάται η Επιτροπή πώς ελέγχεται η ποιότητα των ποδηλατικών κρανών που πωλούνται εντός της Ευρωπαϊκής Ένωσης και μήπωςπάρχει η δυνατότητα να προβλέπεταιποχρεωτικά για τα ποδηλατικά κράνη η ύπαρξη κλειδαριάς που θα ανοίγει αυτόματα κάτω από το βάρος του παιδιού;

Απάντηση του κ. Liikanen εξ ονόματος της Επιτροπής

(27 Ιουλίου 2000)

Σύμφωνα με τις πληροφορίες που απέστειλε τοπουργείο Κοινωνικών Υποθέσεων και Υγείας της Φινλανδίας, τα θανατηφόρα δυστυχήματα με θύματα παιδιά που φορούσαν ποδηλατικά κράνη προκλήθηκαν, κατά τη χρήση τους σε χώρους παιχνιδιού, εξαιτίας παγίδευσης του κράνους σε σταθερές εγκαταστάσεις. Τα παιδιά πέθαναν μετά το στραγγαλισμό τους από το σύστημα πρόσδεσης του κράνους το οποίο δεν χρησιμοποιήθηκε για το σκοπό που προοριζόταν. Εν προκειμένω, τοποσάγονο, εάν ενδείκνυται για ποδηλασία, καθίσταται επικίνδυνο στην περίπτωση που το παιδί κρεμαστεί μετά από παγίδευση.

Τα ποδηλατικά κράνη καλύπτονται από την οδηγία νέας προσέγγισης 89/686/ΕΟΚ του Συμβουλίου, της 21ης Δεκεμβρίου 1989, για την προσέγγιση των νομοθεσιών των κρατών μελών σχετικά με τα μέσα ατομικής προστασίας (ΜΑΠ)(1). Η εν λόγωποχρεωτική από την 1 Δεκεμβρίου 1995 οδηγία ορίζει στο παράρτημα 2 τις βασικές απαιτήσειςγιεινής και ασφάλειας που πρέπει να τηρούνται απαραιτήτως από τον κατασκευαστή, στο βαθμό που ισχύουν. Σύμφωνα με τις απαιτήσεις αυτές, τα κράνη και τοποσάγονό τους πρέπει να σχεδιάζονται και να κατασκευάζονται έτσι ώστε,πό τις προβλεπτές συνθήκεςπό τις οποίες προορίζονται να χρησιμοποιούνται, ο χρήστης προστατεύεται καταλλήλως και σε βαθμό όσο το δυνατόνψηλότερο.

Με την εφαρμογή του προτύπου EN 1078 Κράνη για ποδηλάτες και για χρήστες τροχοπέδιλων και πατινιών αντιμετωπίζεται ο κίνδυνος στραγγαλισμού των παιδιών λόγω εμπλοκής του κράνους. Το εν λόγω πρότυπο παραπέμπει στο πρότυπο EN 1080 Κράνη προστασίας από πρόσκρουση για μικρά παιδιά που αφορά κράνη για παιδιά κάτω των επτά ετών τα οποία δεν προορίζονται για χρήση ούτε κατά τη διάρκεια παιχνιδιών σε χώρους παιχνιδιού, ούτε κατά τη χρησιμοποίηση οργάνων που βρίσκονται σε χώρους παιχνιδιού.

Όπως όλα τα εναρμονισμένα πρότυπα των οποίων ο αριθμός στοιχείων δημοσιεύεται σε οδηγία νέας προσέγγισης, τα πρότυπα EN 1078 και EN 1080, παρά το γεγονός ότι συνιστούν σημείο αναφοράς για τους κατασκευαστές, δεν έχουνποχρεωτική ισχύ. Ωστόσο, τα ποδηλατικά κράνη για παιδιά, εφόσον ακολουθούν τα εν λόγω πρότυπα, απολαύουν τεκμήριο συμμόρφωσης προς την οδηγία 89/686/ΕΟΚ.

Τα κράτη μέλη είναιπεύθυνα για την εποπτεία της αγοράς και λαμβάνουν τα κατάλληλα μέτρα όσον αφορά τους μη συμμορφωμένους ή επικίνδυνους εξοπλισμούς. Ως εκ τούτου, η διαδικασία που ονομάζεται ρήτρα διασφάλισης, η οποία αναφέρεται στο άρθρο 7 της οδηγίας 89/686/ΕΟΚ, παρέχει τη δυνατότητα σε κράτος μέλος που διαπιστώνει ότι τα ΜΑΠ με το σήμα ΕΚ που χρησιμοποιούνται σύμφωνα με τον προορισμό τους εγκλείουν κινδύνους για την ασφάλεια των προσώπων, να λάβουν όλα τα αναγκαία μέτρα, ώστε τα εν λόγω ΜΑΠ να αποσυρθούν από την αγορά και να απαγορευτεί η ελεύθερη κυκλοφορία τους. Το κράτος μέλος πρέπει να ενημερώνει την Επιτροπή ως προς τα μέτρα που εγκρίνονται και να τα δικαιολογεί. Η διαδικασία αυτή καθιστά επίσης εφικτή την αμφισβήτηση των προτύπων που παρουσιάζουν ελλείψεις.

Έχουν πραγματοποιηθεί επαφές με την Ευρωπαϊκή Επιτροπή Τυποποίησης, ώστε να εξεταστεί κατά πόσον τα πρότυπα EN 1078 και EN 1080 παρουσιάζουν ελλείψεις και κατά πόσον ενδείκνυται να τροποποιηθούν προκειμένου να προλαμβάνουν αποτελεσματικότερα τα ατυχήματα από στραγγαλισμό, διατηρώντας τις προδιαγραφές προστασίας του κράνους για την προβλεπόμενη χρήση του.

(1) ΕΕ L 399 της 30.12.1989.